
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 141
                                                               din 31 august 2017
privind desfășurarea transportului de persoane, în scop turistic, în centrul istoric și în cetatea medievală a municipiului Sighișoara, cu anumite categorii de vehicule   

   
Consiliul Local al Municipiului Sighişoara, întrunit în şedinţă ordinară,   
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 21.411/08.08.2017, calitate conferită de prevederile art. 33 Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere că Cetatea Medievală Sighișoara – Zonă protejată cu valoare mondială atrage în fiecare an mii de turiști, sens în care, desfășurarea transportului de persoane, în scop turistic, în centrul istoric și în cetatea medievală a municipiului Sighișoara, cu vehicule tip Tuk Tuk, este oportună pentru diversitatea și impulsionarea turismului;

Având în vedere că, în data de 10.07.2017, Comisia de circulație rutieră pe raza administrativ - teritorială a Municipiului Sighișoara, constituită prin Hotărârea Consiliului Local Sighișoara nr. 116/26.06.2014, a cărei componență a fost actualizată prin Hotărârea Consiliului Local Sighișoara nr. 56/30.03.2017, a acordat aviz favorabil cu privire la traseul și punctele de staționare pentru vehicule speciale cu capacitate maximă de 2 persoane în scop turistic, respectiv vehicule tip Tuk Tuk, aspecte menționate în procesul - verbal al acestei comisii, înregistrat cu nr. 17.921/2/X/10.07.2017;

Având în vedere prevederile Ordonanței de Urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;

Având în vedere prevederile Legii nr. 155/2010, legea poliției locale, republicată;

Având în vedere prevederile Ordonanței Guvernului nr. 43/1997 privind regimul drumurilor, republicată, cu modificările și completările ulterioare;

Având în vedere prevederile Ordonanţei Guvernului nr. 27/2011 privind transporturile rutiere, cu modificările şi completările ulterioare;

Având în vedere Hotărârea Guvernului nr. 1391/2006 pentru aprobarea Regulamentului de aplicare a Ordonanţei de Urgenţă a Guvernului nr. 195/2002, cu modificările şi completările ulterioare;

Având în vedere Raportul de specialitate al Direcției Administrarea Patrimoniului, înregistrat cu nr. 21.413/08.08.2017, prin care se propune desfășurarea transportului de persoane, în scop turistic, în centrul istoric, zona mediană și în cetatea medievală a municipiului Sighișoara, cu vehicule tip Tuk Tuk, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerţ şi socială;

În temeiul art. 36, alin. (2) lit. „d”, alin. (6) lit. „a” pct. 13 și 19 și alin. (9), art. 45 alin. (1) și a art. 115 alin. (1) lit. „b” din Legea nr. 215/2001, legea administraţiei publice locale, republicată, cu modificările şi completările ulterioare,

                                                          H O T Ă R Ă Ş T E:

Art. 1. (1) Se aprobă desfășurarea, pe o perioadă de 2 (doi) ani de la data adoptării prezentei, a transportului de persoane, în scop turistic, în centrul istoric, zona mediană și în cetatea medievală a municipiului Sighișoara, cu cel mult 2 (două) vehicule tip Tuk Tuk.

(2) Deţinătorii legali de vehicule tip Tuk Tuk, ce vor fi selectați potrivit unui procedeu de selecție transparent, vor putea desfăşura transportul de persoane, în scop turistic, în centrul istoric, zona mediană și în cetatea medievală a municipiului Sighișoara, conform avizului favorabil dat de Comisia de circulaţie rutieră pe raza administrativ - teritorială a Municipiului Sighişoara, prin care s-a stabilit traseul și punctele de staționare pentru vehicule speciale cu capacitate maximă de 2 persoane în scop turistic, precum și în baza reglementărilor şi criteriilor în urma cărora vor fi selecționați.


(3) În aviz este menţionat în mod expres traseul pe care se poate desfăşura acest transport de persoane în scop turistic, precum şi locurile de parcare.


(4) Pentru fiecare vehicul tip Tuk Tuk, se va achita de către deţinătorul legal o taxă de acces la traseu în cuantum de 250 lei/lună.


(5) Deţinătorii legali de vehicule tip Tuk Tuk, sunt direct răspunzători de modul în care execută şi desfăşoară activitatea de transport persoane, în scop turistic, cu vehicule tip Tuk Tuk și se obligă să obțină și să dețină toate autorizațiile și avizele necesare în vederea desfășurării activității de transport.

Art. 2. Cu data adoptării prezentei hotărâri, orice prevedere contrară, îşi încetează valabilitatea.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia şi persoanele nominalizate în Comisia de circulaţie rutieră pe raza administrativ-teritorială a Municipiului Sighişoara.

Art. 4. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel   
                                                                                         Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 9 voturi ”pentru” și 7 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. Biroul Achiziții, Accesare Fonduri Europene, Management Proiecte;

  1 ex. Serviciul Tehnic, Investiții - Urmărire Contracte, Monitorizare Servicii de Utilități Publice;

  1 ex. Serviciul Public Poliţia Locală;

  1 ex. Poliţia Municipiului Sighişoara;
  1 ex  domnul consilier local Matei Ovidiu - Daniel;
  1 ex. domnul consilier local Pop Claudiu;
  1 ex. domnul consilier local Ștefănescu Constantin;

  1 ex. domnul Nerișanu Nicușor Dorian;

  1 ex. doamna Dița Ioana; 
  1 ex. domnul Ionescu Aurelian;

  1 ex. domnul Moldovan Radu;
  1 ex. domnul Pascu Ioan Feodor; 

  1 ex. domnul Radu Pavel - Puiu;
  1 ex. doamna Cezar Mihaela. 
24 ex. 

B.A.
